Derfor var der igennem hele dagen fuld aktivitet i "Symfonien", som ungdomsboligerne hedder. Boligerne er målrettet studerende, der vil bo centralt i byen i et socialt fællesskab. Der kommer både til at være festlokale, gårdhave og en tagterasse til fredagsbar. Byggeriet er beliggende på grunden, hvor der tidligere har været Europa Bio, og hvor Aalborg Symfoniorkester har holdt til. Det er derfor et sted med historie, som de studerende flytter ind til. Og der gik da heller ikke længe, før alle lejligheder var væk. - Det er meget overraskende, for der er jo ikke engang studiestart lige nu, men vi havde fremvisning en weekend og alle boliger blev bare revet væk, det gik bare stærkt, siger Pia Hornbæk, formand for Vivabolig.

Referat:
Det var fredag store indflytningsdag ved 105 helt nye ungdomsboliger i Aalborg.